CELEX: C2006/086/11
Language: el
Date: 2006-04-08 00:00:00
Title: Απόφαση του Δικαστηρίου (πρώτο τμήμα), της  9ης Φεβρουαρίου 2006 , στις συνεκδικασθείσες υποθέσεις C-226/04 και C-228/04 (αιτήσεις του Tribunale amministrativo regionale del Lazio για την έκδοση προδικαστικής αποφάσεως): La Cascina Soc. coop. arl, κ.λπ. κατά Ministero della Difesa κ.λπ. και Consorzio G. f. M. κατά Ministero della Difesa, κ.λπ. (Δημόσιες συμβάσεις υπηρεσιών — Οδηγία 92/50/EΟΚ — Άρθρο 29, πρώτο εδάφιο, στοιχεία ε' και στ' — Υποχρεώσεις των παρεχόντων υπηρεσίες — Καταβολή εισφορών κοινωνικής ασφαλίσεως, καθώς και φόρων και τελών)

8.4.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 86/7
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 9ης Φεβρουαρίου 2006
   στις συνεκδικασθείσες υποθέσεις C-226/04 και C-228/04 (αιτήσεις του Tribunale amministrativo regionale del Lazio για την έκδοση προδικαστικής αποφάσεως): La Cascina Soc. coop. arl, κ.λπ. κατά Ministero della Difesa κ.λπ. και Consorzio G. f. M. κατά Ministero della Difesa, κ.λπ. (1)
   
   (Δημόσιες συμβάσεις υπηρεσιών - Οδηγία 92/50/EΟΚ - Άρθρο 29, πρώτο εδάφιο, στοιχεία ε' και στ' - Υποχρεώσεις των παρεχόντων υπηρεσίες - Καταβολή εισφορών κοινωνικής ασφαλίσεως, καθώς και φόρων και τελών)
   (2006/C 86/11)
   Γλώσσα διαδικασίας: η ιταλική
   Στις συνεκδικασθείσες υποθέσεις C-226/04 και C-228/04, με αντικείμενο αιτήσεις εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Tribunale amministrativo regionale del Lazio (Ιταλία) με αποφάσεις της 22ας Απριλίου 2004, οι οποίες περιήλθαν στο Δικαστήριο στις 2 Ιουνίου 2004, στο πλαίσιο των δικών La Cascina Soc. coop. arl, Zilch Srl (C 226/04) κατά Ministero della Difesa, Ministero dell'Economia e delle Finanze, Pedus Service, Cooperativa Italiana di Ristorazione soc. coop. arl (CIR), Istituto nazionale per l'assicurazione contro gli infortuni sul lavoro (INAIL), και Consorzio G. f. M. (C 228/04) κατά Ministero della Difesa, La Cascina Soc. coop. arl, το Δικαστήριο (πρώτο τμήμα), συγκείμενο από τους P. Jann, πρόεδρο τμήματος, K. Schiemann, N. Colneric, K. Lenaerts και E. Juhász (εισηγητή), δικαστές, γενικός εισαγγελέας: M. Poiares Maduro, γραμματέας: L. Hewlett, κύρια υπάλληλος διοικήσεως, εξέδωσε στις 9 Φεβρουαρίου 2006 απόφαση με το ακόλουθο διατακτικό:
   Το άρθρο 29, πρώτο εδάφιο, στοιχεία ε' και στ', της οδηγίας 92/50/ΕΟΚ του Συμβουλίου, της 18ης Ιουνίου 1992, για τον συντονισμό των διαδικασιών συνάψεως δημόσιων συμβάσεων υπηρεσιών, δεν απαγορεύει εθνική κανονιστική ρύθμιση ή διοικητική πρακτική σύμφωνα με την οποία ο παρέχων υπηρεσίες που, κατά την ημερομηνία λήξεως της προθεσμίας για την υποβολή των αιτήσεων συμμετοχής στον διαγωνισμό, δεν έχει εκπληρώσει τις υποχρεώσεις του όσον αφορά τις οφειλές εισφορών κοινωνικής ασφαλίσεως και φόρων και τελών διά της πλήρους καταβολής των αντιστοίχων ποσών, μπορεί να τακτοποιήσει τις εκκρεμότητές του εκ των υστέρων
   
               —
            
            
               δυνάμει μέτρων φορολογικής αμνηστίας ή επιείκειας του κράτους, ή
            
         
               —
            
            
               δυνάμει διοικητικού διακανονισμού για τη σταδιακή αποπληρωμή ή την ελάφρυνση των χρεών, ή
            
         
               —
            
            
               με την άσκηση διοικητικής ή ένδικης προσφυγής,
            
         υπό την προϋπόθεση ότι θα αποδείξει, εντός της προθεσμίας που τάσσεται από την κανονιστική ρύθμιση ή τη διοικητική πρακτική, ότι έτυχε του ευεργετήματος τέτοιων μέτρων ή τέτοιου διακανονισμού, ή ότι άσκησε τέτοια προσφυγή εντός αυτής της προθεσμίας.
   
      (1)  ΕΕ C 190 της 24.07.2004.